CELEX: 62016TN0726
Language: fi
Date: 2016-10-13 00:00:00
Title: Asia T-726/16: Kanne 13.10.2016 – VFP v. komissio

12.12.2016   
            
            
               FI
            
            
               Euroopan unionin virallinen lehti
            
            
               C 462/33
            
         Kanne 13.10.2016 – VFP v. komissio
   (Asia T-726/16)
   (2016/C 462/43)
   Oikeudenkäyntikieli: englanti
   
      Asianosaiset
   
   
      Kantaja: Vlaamse Federatie van Persverkopers VZW (VFP) (Antwerpen, Belgia) (edustajat: asianajajat P. de Bandt, J. Dewispelaere ja J. Probst)
   
      Vastaaja: Euroopan komissio
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               toteaa, että kanne on otettava tutkittavaksi
            
         
               —
            
            
               kumoaa Euroopan komission 3.6.2016 tekemän päätöksen valtiontuki SA.42366 (2016/N) – Belgia – Valtion korvaukset bpostille julkisten palveluiden tarjoamiseksi aikavälillä 2016-2020 (1);
            
         
               —
            
            
               palauttaa asian komissiolle lisätutkimuksia ja uuden päätöksen tekemistä varten
            
         
               —
            
            
               velvoittaa komission korvaamaan kantajan oikeudenkäyntikulut ja
            
         
               —
            
            
               määrää muista tarpeellisista toimenpiteistä.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa yhteen ainoaa oikeudelliseen perusteeseen, joka koskee sitä, että komissio on loukannut tämän menettelyllisiä oikeuksiaan tekemällä riidanalaisen päätöksen ja kun se ei ole käynnistänyt virallista SEUT 108 artiklan 2 kohdan mukaista menettelyä.
   Tässä ainoassa oikeudellisessa perusteessaan kantaja toteaa, että niiltä osin kuin komissio oli kohdannut vakavia vaikeuksia lehtijakelua yleisiin taloudellisiin tarkoituksiin liittyvänä palveluna koskevan mahdollisen hyvityksen soveltumisen sisämarkkinoille arvioimisessa, sillä oli laillinen velvollisuus tehdä päätös virallisen tutkintamenettelyn aloittamisesta. Kyseinen ainoa kanneperuste on jaettu neljään osaan. Kantaja väittää erityisesti, että vakavien vaikeuksien olemassaolo on todettavissa yhtäpitävistä todisteista, jotka perustuvat seuraaviin seikkoihin: (i) alustavan tutkinnan kesto ja erityiset olosuhteet, joiden perusteella tuki myönnettiin (ensimmäinen osa), (ii) se seikka, että komission tekemä analyysi sanomalehtien ja aikakausjulkaisujen jakelemisen luokittelemisesta yleisiin taloudellisiin tarkoituksiin liittyviksi palveluiksi oli riittämätön (toinen osa), (iii) se seikka, että komission tekemä analyysi lehtijakelun yleisiin taloudellisiin tarkoituksiin liittyvänä palveluna edunsaajista on puutteellinen (kolmas osa) ja (iv) se seikka, että komission tekemä analyysi kilpailun vääristymisestä ja kaupan kehityksestä on puutteellinen ja riittämätön (neljäs osa).
   
      (1)  EUVL 2016, C 341, s. 5.